b'\n_START_ARTICLE_\nHosionj\xc3\xa4rvi\n_START_SECTION_\nMaantieto\n_START_PARAGRAPH_\nHosionj\xc3\xa4rven suoalue on avosuota tai luhtaa. Se on 1,1 kilometri\xc3\xa4 pitk\xc3\xa4 ja 150\xe2\x88\x92350 metri\xc3\xa4 leve\xc3\xa4. Noin puolet suosta on luhtaa. Suo jatkuu kummastakin p\xc3\xa4\xc3\xa4st\xc3\xa4 tavallisen\xc3\xa4 ojitettuna mets\xc3\xa4isen\xc3\xa4 suona. Suoalueen l\xc3\xa4pi virtaa Hosionoja, joka jatkaa matkaansa Viikerinojana ja muuttuu alajuoksulla S\xc3\xb6\xc3\xb6rmarkunjoeksi. Koskeikon sis\xc3\xa4ll\xc3\xa4 on pieni saari._NEWLINE_J\xc3\xa4rvi on piirretty Kalmbergin kartastoon ja kun sen mittakaava tunnetaan, voidaan j\xc3\xa4rven mitat arvioida. Kartan mukaan Hosionj\xc3\xa4rvi olisi ollut 1,5\xe2\x88\x921,7 kilometri\xc3\xa4 pitk\xc3\xa4 ja sen leveys olisi vaihdellut 200\xe2\x88\x92400 metrin v\xc3\xa4lill\xc3\xa4.\n_START_SECTION_\nHistoria\n_START_PARAGRAPH_\nJ\xc3\xa4rven nimi oli Kalmbergin kartastossa "Hosioj\xc3\xa4rvi". Porilainen Gustav Galle j\xc3\xa4tti j\xc3\xa4rven kuivattamisesta hakemuksen vuonna 1823, mutta veti sen pian takaisin. Joku muu on sitten my\xc3\xb6hemmin kuivattanut j\xc3\xa4rven, jonka j\xc3\xa4\xc3\xa4nteet ovat nyky\xc3\xa4\xc3\xa4n soistuneet umpeen.'